ਚੌਕੋੜੀ

ਚੌਕੋੜੀ ਪਿਥੌਰਾਗੜ੍ਹ ਜ਼ਿਲ੍ਹੇ ਦਾ ਇੱਕ ਪਹਾੜੀ ਸਟੇਸ਼ਨ ਹੈ ਜੋ ਉੱਤਰਾਖੰਡ, ਭਾਰਤ ਦੇ ਕੁਮਾਊਂ ਡਿਵੀਜ਼ਨ ਵਿੱਚ ਪੱਛਮੀ ਹਿਮਾਲੀਅਨ ਰੇਂਜ ਦੀਆਂ ਉੱਚੀਆਂ ਚੋਟੀਆਂ ਵਿੱਚ ਸਥਿਤ ਹੈ। ਇਸ ਦੇ ਉੱਤਰ ਵੱਲ ਤਿੱਬਤ ਅਤੇ ਦੱਖਣ ਵੱਲ ਤਰਾਈ ਹੈ। ਮਹਾਕਾਲੀ ਨਦੀ, ਇਸਦੀ ਪੂਰਬੀ ਸੀਮਾ ਦੇ ਨਾਲ਼ ਨਾਲ਼ ਵਗਦੀ ਹੈ, ਭਾਰਤ-ਨੇਪਾਲ ਕੌਮਾਂਤਰੀ ਸਰਹੱਦ ਬਣਦੀ ਹੈ। ਇਹ ਸਥਾਨ ਇੱਕ ਪ੍ਰਮੁੱਖ ਸੈਰ-ਸਪਾਟਾ ਸਥਾਨ ਬਣ ਗਿਆ ਹੈ ਅਤੇ ਇੱਥੋਂ ਹਿਮਾਲੀਅਨ ਸ਼੍ਰੇਣੀ ਦਾ ਇੱਕ ਵਿਸ਼ਾਲ ਅਤੇ ਖ਼ੂਬਸੂਰਤ ਨਜ਼ਾਰਾ ਦੇਖਿਆ ਜਾ ਸਕਦਾ ਹੈ। ਸਵੇਰ ਦੇ ਸਮੇਂ ਹਿਮਾਲੀਅਨ ਰੇਂਜ 'ਤੇ ਡਿੱਗਣ ਵਾਲੇ ਸੂਰਜ ਦੀਆਂ ਕਿਰਨਾਂ ਦਾ ਸੁਨਹਿਰੀ ਪੀਲਾ ਰੰਗ ਦੇਖਣ ਯੋਗ ਹੈ। ਇੱਥੇ ਕਾਟੇਜ ਮਿਲ਼ ਜਾਂਦੇ ਹਨ ਜਿੱਥੇ ਕੋਈ ਠਹਿਰ ਸਕਦਾ ਹੈ ਅਤੇ ਸ਼ਾਂਤ ਮਾਹੌਲ ਦਾ ਆਨੰਦ ਲੈ ਸਕਦਾ ਹੈ। ਇਸ ਸਥਾਨ 'ਤੇ ਆਉਣ ਵਾਲੇ ਸੈਲਾਨੀ ਆਮ ਤੌਰ 'ਤੇ ਪਾਤਾਲ ਭੁਵਨੇਸ਼ਵਰ, ਕੌਸਾਨੀ, ਬਾਗੇਸ਼ਵਰ ਅਤੇ ਅਲਮੋੜਾ ਵਰਗੇ ਨੇੜਲੇ ਸੈਰ-ਸਪਾਟਾ ਸਥਾਨਾਂ 'ਤੇ ਵੀ ਜਾਂਦੇ ਹਨ।

 ਭੂਗੋਲ 
ਚੌਕੋੜੀ ਉੱਤਰਾਖੰਡ, ਭਾਰਤ ਵਿੱਚ ਪਿਥੌਰਾਗੜ੍ਹ ਜ਼ਿਲ੍ਹੇ ਦੀ ਬੈਰੀਨਾਗ ਤਹਿਸੀਲ ਵਿੱਚ ਸਥਿਤ ਹੈ।  ਇਹ ਤਹਿਸੀਲ ਹੈੱਡਕੁਆਰਟਰ ਬੈਰੀਨਾਗ  ਤੋਂ 10 ਕਿਲੋਮੀਟਰ ਦੂਰ ਅਤੇ ਜ਼ਿਲ੍ਹਾ ਹੈੱਡਕੁਆਟਰ ਪਿਥੌਰਾਗੜ੍ਹ ਤੋਂ 86 ਕਿਲੋਮੀਟਰ ਦੂਰ ਹੈ।  ਚੌਕੋਰੀ ਦੀ ਸਮੁੰਦਰ ਤਲ ਤੋਂ  ਉਚਾਈ  2010 ਮੀਟਰ ਹੈ ਅਤੇ ਇੱਥੋਂ ਨੰਦਾ ਦੇਵੀ, ਨੰਦਾ ਕੋਟ ਅਤੇ ਪੰਚੁਲੀ ਸਮੂਹ ਦੀਆਂ ਬਰਫੀਲੀਆਂ ਚੋਟੀਆਂ ਦੇ ਸ਼ਾਨਦਾਰ ਦ੍ਰਿਸ਼ ਨਜ਼ਰੀਂ ਪੈਂਦੇ ਹਨ।

 ਮੰਦਰ 
ਗੰਗੋਲੀਹਾਟ, 35 ਕਿਲੋਮੀਟਰ ਦੀ ਦੂਰੀ 'ਤੇ ਹੈਟ-ਕਾਲਿਕਾ ਮੰਦਿਰ ਦੇ ਨਾਲ ਇੱਕ ਮਹੱਤਵਪੂਰਨ ਧਾਰਮਿਕ ਕੇਂਦਰ ਹੈ। ਆਮ ਖੇਤਰ ਵਿੱਚ ਵੀ ਹੇਠ ਲਿਖੇ ਮੰਦਰ ਹਨ: 

 ਗੰਗੋਲੀਹਾਟ ਦਾ ਮਹਾਕਾਲੀ ਮੰਦਰ
 ਪਾਟਲ ਭੁਵਨੇਸ਼ਵਰ
 ਮੋਸਟਮਾਨੁ ਮੰਦਿਰ
 ਬੈਰੀਨਾਗ ਦਾ ਨਾਗਮੰਦਿਰ
 ਘੁਨਸੇਰਾ ਦੇਵੀ ਮੰਦਿਰ
 ਕੇਦਾਰ ਮੰਦਰ
 ਨਕੁਲੇਸ਼ਵਰ ਮੰਦਿਰ
 ਕਾਮਾਕਸ਼ ਮੰਦਰ
 ਕਪਿਲੇਸ਼ਵਰ ਮਹਾਦੇਵ ਗੁਫਾ ਮੰਦਰ
 ਉਲਕਾਦੇਵੀ ਮੰਦਿਰ
 ਜੈਅੰਤੀ ਮੰਦਰ ਧਵਾਜ
 ਅਰਜੁਨੇਸ਼ਵਰ ਸ਼ਿਵ ਮੰਦਰ
 ਕੋਟ ਗੜੀ ਦੇਵੀ
 ਤ੍ਰਿਪੁਰਾਦੇਵੀ ਮੰਦਰ
 ਮਾਂ ਭਗਵਤੀ ਦੇਵੀ ਮੰਦਰ
 ਸ਼੍ਰੀ ਮੂਲਨਾਰਾਇਣ ਮੰਦਰ

 ਚਿੱਤਰ ਗੈਲਰੀ 

 ਹਵਾਲਾ ਨੋਟ 

 ਬਾਹਰੀ ਲਿੰਕ 

ਸ਼੍ਰੇਣੀ:ਪਿਥੌਰਾਗੜ੍ਹ ਜ਼ਿਲ੍ਹੇ ਦੇ ਪਿੰਡ